ΗΧΟΣ FM 94.2 Μουσικό Ραδιόφωνο

Σεμινάριο Αυτοσχεδιαστικού Θεάτρου Improv Theater στο The Garage
2023-05-27 17:00 - 20:00 (Europe/Athens) | The Garage, Δημοκρατίας 53, Ρέθυμνο
Η Heraklion Improv Theater, η μοναδική σχολή Αυτοσχεδιαστικού Θεάτρου στην Κρήτη, έρχεται στο Ρέθυμνο και στο The Garage, με ένα 3ωρο σεμινάριο εισαγωγής στο Αυτοσχεδιαστικό θέατρο (Improv Theater). Σε αυτό το σεμινάριο διδάσκονται οι αρχές του αυτοσχεδιαστικού θεάτρου και οι συμμετέχοντες παίρνουν μια μικρή γεύση από το πως είναι να δημιουργούνται τα πάντα από το τίποτα. Ανακάλυψε το πως είναι να αποδέχεσαι τις ιδέες των συμπαικτών σου, να τις στηρίζεις δίπλα στις δικές σου ιδέες και με σύμμαχο την φαντασία και τη συνεργασία να δημιουργείς σκηνές και κόσμους στη στιγμή. Το σεμινάριο αυτό είναι κατάλληλο για άτομα που μπορεί να μην έχουν καμία σχέση με το θέατρο, ΑΛΛΑ ΚΑΙ για ερασιτέχνες και επαγγελματίες ηθοποιούς.
Πότε: Σάββατο 27/ 05/ 2023, και ώρες 17.00-20.00
Πού: στο TheGarage, Δημοκρατίας 53 Ρέθυμνο
Κόστος συμμετοχής: 20 ευρώ
Κρατήσεις ΑΠΑΡΑΙΤΗΤΕΣ στο τηλ. 6932492752 και στο thegarageproject2015@gmail.com
Το σεμινάριο θα ακολουθήσει η παράσταση Low Expectations (Χαμηλές Προσδοκίες), μια παραγωγή της Heraklion Improv Theater, με τους: Χαρά Καντά, και Μιχάλη Παναγιωτάκη, στις 21.00.

Θεατρική παράσταση: «Όλο σπίτι, κρεβάτι και εκκλησία»
2023-06-03 21:30 - 23:30 | The Garage, Δημοκρατίας 53, Ρέθυμνο
Το TheGarage, με μεγάλη χαρά, φιλοξενεί
το Σάββατο 3 Ιουνίου στις 21.30,
τους “Θεατρίνους” στο έργο
«Όλο σπίτι, κρεβάτι και εκκλησία»
των Ντάριο Φο και Φράνκα Ράμε.

Τρεις γυναίκες, τρεις διαφορετικές ιστορίες με κωμική ματιά αλλά με σοβαρά μηνύματα που έχουν να κάνουν με την θέση και την εκμετάλλευση της γυναίκας (δυστυχώς και) στην σημερινή κοινωνία.
Μία γυναίκα “κλειδωμένη” στο σπίτι, μάνα, σύζυγος, νοικοκυρά και εύκολος “στόχος” για το “χέρι” του κουνιάδου της…
Η δεύτερη επίσης μάνα και σύζυγος αλλά εργαζόμενη…σε μία εποχή που “τρέχει” και δεν μας αφήνει να ηρεμήσουμε…
Η τρίτη γυναίκα προσπαθεί να πάρει την εκδίκηση της από όσους άνδρες την εκμεταλλεύτηκαν για μια βραδιά…θα τα καταφέρει;

Παίζουν: Κατερίνα Γραμματικάκη, Ελένη Στυλιανάκη, Άσπα Κεκερίδη
Σκηνοθεσία – Σκηνογραφία: Ζαχάρης Περογαμβράκης
Αφίσα: Χρυσόστομος Σπετσίδης

Εισιτήρια: κανονικό13 ευρώ
Μειωμένο(φοιτητές,άνεργοι) 10 ευρώ

Σάββατο 3 Ιουνίου στις 21.30

Κρατήσεις: 6932492752 ή στοthegarageproject2015@gmail.com

GWENA - Παράσταση Χοροθεάτρου
2023-06-10 19:30 - 2023-06-12 23:00 | Παλαιοντολογικό Μουσείο Ρεθύμνου
GWENA | παράσταση από την
Εorisis Dance Theater Company
ΕTERNAL MOMENTUM | Έκθεση κολάζ της Τόνιας Κοϊνάκη
10-11-12 Ιουνίου
Παλαιοντολογικό Μουσείο Ρεθύμνου
Η παράσταση είναι κατάλληλη για άνω των δεκαέξι ετών.
Εισιτήριο: 12 ευρώ
Άνεργοι | ΑΜΕΑ | Φοιτητές: 10 ευρώ
Δεν είναι δυνατή η πληρωμή με pos
Για την επίσκεψη στην έκθεση, είναι σημαντικό
να έρθετε πριν την δύση του ηλίου.
Απαραίτητη η κράτηση θέσης στα τηλ:
6977828474 10:00-14:00
6979407747 14:00-21:00
Η Εorisis Dance Theater Company και η visual artist Τόνια Κοϊνάκη συμπράττουν σε μια κοινή εκδήλωση, η οποία πλαισιώνεται από δύο επιμέρους δράσεις, την παράσταση “Gwena” και την έκθεση αναλογικού και ψηφιακού κολάζ “Eternal Momentum”.
H συμπαραγωγή των δύο αυτών δράσεων προέκυψε λόγω της κοινής θεματικής με την οποία καταπιάνονται. Η θέση της γυναίκας στην ιστορία, αλλά και στη σύγχρονη κοινωνία, αποτέλεσε βασικό ερέθισμα για τη δημιουργία των δύο αυτών έργων. Εμπνευσμένες από την κοινωνική πραγματικότητα, προσπαθούμε να αναδείξουμε τη γυναικεία καταπίεση, να θίξουμε ζητήματα και τάσεις, μέσα από τα οποία εξακολουθούν να αναπαράγονται πατριαρχικά στερεότυπα. Να μιλήσουμε για ένα πρόβλημα, που συχνά οι κοινωνίες μας δυσκολεύονται να αναδείξουν. Παρόλα αυτά βομβαρδιζόμαστε συνεχώς από τα ίδια τα γεγονότα: την καταπίεση, την κακοποίηση, τις γυναικοκτονίες. Με αφορμή όλα τα παραπάνω ερχόμαστε να συνδημιουργήσουμε γύρω από αυτό το τόσο σημαντικό κοινωνικό ζήτημα.
—————————————————————————
GWENA
Κάποτε, πολύ παλιά, στήθηκε ένα παράξενο παιχνίδι, στο οποίο οι ρόλοι των νικητών και των ηττημένων δίνονταν από την αρχή. Σε έναν διαρκώς μεταβαλλόμενο κόσμο, το παιχνίδι αυτό παίζεται από τότε, παντού και συνεχώς, με τους ίδιους ανισότιμους
όρους. Εξάλλου, εκείνες που αρνούνται να παίξουν, σχεδόν πάντα, τιμωρούνται.
Από την ινδοευρωπαϊκή ρίζα «gwena» προέρχεται η αρχαία λέξη «γυνή», από την οποία προκύπτει τελικά η λέξη «γυναίκα». Η χοροθεατρική παράσταση “Gwena” (‘’Γκουένα”), από την Εorisis Dance Theater Company, αποτελεί μία αλληγορία για τις γυναίκες και τους εγκλωβισμούς τους: σε ρούχα, σε ρόλους, σε σχέσεις, σε φράσεις, σε εντολές, σε δύσκολες ζωές, σε μια μοναξιά. Αλλά και για τους άνδρες, οι οποίοι καλούνται να σηκώσουν το βάρος των προσδοκιών του δικού τους ρόλου. Αλλά και για όλες και
όλους μας τελικά, όταν, λίγο ή πολύ, εγκλωβιζόμαστε στο ίδιο παιχνίδι βίας και εξουσίας.
Η παράσταση “Gwena” είναι αφιερωμένη σε όλες όσες αυτο-προσδιορίζονται ως γυναίκες, στους άνδρες που αγαπούν και σέβονται τις γυναίκες, σε όσες αγωνίστηκαν, αλλά κυρίως, σε όσες ο φόβος τους ήταν τόσος που δεν μπόρεσαν καν να αγωνιστούν.
Συντελεστές
Σύλληψη – Χορογραφία – Οργάνωση παραγωγής
Ανδρομάχη Βαρσάμη
Ερμηνεύουν:
Ειρήνη Θεοδωράκη
Εμμανουέλα Θεοδωράκη
Μαρία Κοκολιού
Ηρώ Κούκα
Μάριος Λάγγης
Μυρτώ Μαρκάκη
Θεανώ Μιχελαράκη
Φωφώ Νούσια
Ευαγγελίνα Πυρπυρή
Θοδωρής Τσιάτσικας
Αθηνά Τσιριγώτη
Καλλιτεχνικοί συνεργάτες – Οργάνωση παραγωγής
Ειρήνη Θεοδωράκη, Θεανώ Μιχελαράκη
Δραματουργική επεξεργασία
Κωνσταντίνος Καρβουνιάρης
Βιβλιογραφική έρευνα
Ανδρομάχη Βαρσάμη – Ειρήνη Θεοδωράκη
Πρωτότυπα κείμενα αφήγησης
Ειρήνη Θεοδωράκη
Δημοσιογραφικό κείμενο και φράσεις
Αποτέλεσμα απο έρευνα της ομάδας
Πρωτότυπη μουσική – Παραγωγή – Σύνθεση
Μαρία Μαντικού
Μουσικοί συντελεστές
Βασίλης Δασκαλάκης, Γιώργος Καπαρός, Ηλίας Μαντικός,
Γιάννης Πολυχρονάκης, Στέλιος Συκάκης, Αντώνης Χουδαλάκης, Hemo
Επιμέλεια – Σχεδιασμός – Κατασκευή κοστουμιών
Πένυ Κορρέ
Ηχητικός σχεδιασμός- Ηχοληψία
Νίκος Κεφαλογιάννης
Φωτιστικός σχεδιασμός
Γιώργος Ραφαήλ Βελιδάκης
Σχεδιασμός Προγράμματος και Αφίσας
Τόνια Κοϊνάκη
Παραγωγή video
Οbscura Lab

"Το Παράπονο του Νεκροθάπτου" του Εμμανουήλ Ροΐδη στο The Garage
2023-06-10 21:30 - 23:30 | The Garage, Δημοκρατίας 53, Ρέθυμνο
To The Garage φιλοξενεί στοΡέθυμνο, τοΣάββατο 10 Ιουνίουστις 21.30, την παράσταση “Το Παράπονο του Νεκροθάπτου” του Εμμανουήλ Ροΐδη.
Πρόκειται για ένα διήγημα που δημοσιεύτηκετο 1895 σε εφημερίδα της εποχής. Ένας νεκροθάφτης διηγείται την ιστορία του σε έναν παλαιό του γνώριμο από την Σύρο. Βασιζόμενος στις υποσχέσεις και στα γλυκά λόγια των πολιτικών, από εύπορος νοικοκύρης κατάντησενε κροθάφτης.
Σκηνοθεσία : Αντώνης Ντουράκης
Ερμηνεύουν : Κωνσταντίνος Πολοπετράκης, Αντώνης Ντουράκης
Φώτα / Ήχος : Δάφνη Di Gregorio
Φωτογραφία : Μάνος Πολιτάκης
ΣχεδιασμόςΑφίσας : Μιχάλης Παραβολιάσης
Είδος : Λογοτεχνικό Διήγημα
Διάρκεια : 60′
Σάββατο 10 Ιουνίου 2023
Ώρα Έναρξης 21:30
Λόγω περιορισμένων θέσεων είναι απαραίτητη η κράτηση.
Τηλ.κρατήσεων: 6932492752
Τιμές Εισιτηρίων
Κανονικό 12€
Μειωμένο (Φοιτητές, Συνταξιούχοι, Πολύτεκνοι) 10€
ΑΜΕΑ / ΑΝΕΡΓΟΙ : 5€
Θεατρική Ατέλεια : Δωρεάν

Παραγωγή : ΘΕΑ.Τ.Η (Θέατρο Τέχνης Ηρακλείου)
Χορηγός / Συνδιοργανωτής : OverTheWall
Χορηγός Επικοινωνίας : ENTOSPOLIS

Το Παιδικό Χαμόγελο και το Παιδικό Κολέγιο σας προσκαλούν στην παράσταση που κλείνει τον κύκλο του φετινού project με θέμα «Γνωρίζω την πόλη μου»
2023-06-11 20:30 - 23:00 | Θέατρο Ερωφίλη, Λόφος Φορτέτζα, Ρέθυμνο
Κυριακή 11 Ιουνίου 2023
Θέατρο «Ερωφίλη»
Ώρα 20:30
“Το Παιδικό Χαμόγελο και το Παιδικό Κολέγιο σας προσκαλούν να ακολουθήσετε τους μαθητές τους σε ένα μοναδικό ταξίδι στο χρόνο το οποίο θα σας μαγέψει! Η πόλη μας που τόσο πολύ έχει αλλάξει με το πέρασμα του χρόνου αλλά και τόσο αναλλοίωτα ίδια παραμένει η ομορφιά της, θα απλωθεί μπροστά στα μάτια των θεατών, μέσα από μια παράσταση που κλείνει τον κύκλο του φετινού μας project με θέμα «Γνωρίζω την πόλη μου». Συμμετέχουν τα παιδιά του νηπιαγωγείου μας «Παιδικού Κολεγίου» αλλά και τα μεγαλύτερα παιδιά του «Παιδικού Χαμόγελου»! Να είστε όλοι εκεί!”
Είσοδος ελεύθερη

Το θεατρικό έργο «Συνομιλίες» παρουσιάζει η Χριστίνα-Αρετή Καραγιάννη-Χαλαβαζή
2023-06-12 18:00 - 22:30 | Σπίτι του πολιτισμού, Εμμανουήλ Βερνάρδου 12, ρ
Η Χριστίνα-Αρετή Καραγιάννη-Χαλαβαζή παρουσιάζει το θεατρικό της έργο «Συνομιλίες».
Ημερομηνία: Δευτέρα 12 Ιουνίου 2023
Ώρα έναρξης: 18.00
Τιμή: 7€
Σπίτι του Πολιτισμού Ρέθυμνο
Με την ευγενική συμμετοχή του Σ.Ο.Φ.Ψ.Υ. Ρεθύμνου

Η ανάγνωση του έργου θα γίνει διαδικτυακά και μπορείτε να την παρακολουθήσετε και σε ζωντανή βιντεοπροβολή στον παρακάτω σύνδεσμο: https://inpolis.gr/sinomilies-tis-xristinas-aretis…/

Έξω, η ζωή προχωρά κι εξελίσσεται. Ο χρόνος κυλάει. Η ζωή εδώ, μοιάζει να μην υπάρχει. Ο χρόνος έχει παγώσει. Στον τοίχο, ένα ρολόι σταματημένο στις δώδεκα ακριβώς• στο σημείο όπου οι δείκτες του ρολογιού συναντιούνται υποδηλώνοντας ένα τέλος, αλλά ίσως και την προαναγγελία μιας νέας αρχής. Άγνωστο αν είναι ημέρα ή νύχτα. Στο δωμάτιο δεν υπάρχουν παράθυρα.
Εγκλωβισμένη μεταξύ ζωής και θανάτου, η ηρωίδα πασχίζει να βρει και να διασώσει κάποιο ζωντανό κομμάτι του εαυτού της, έστω και μικρό. Κάτι που ίσως να έχει καταφέρει να κρατηθεί στη ζωή θαμμένο κάπου βαθιά μέσα της. Κάτι απ’ τον παλιό εαυτό της που ζούσε και ανάσαινε λαίμαργα τον καθαρό αέρα, έξω από αυτούς τους τοίχους. Στην προσπάθεια αυτή, ξεκινά ένα εσωτερικό ταξίδι στο παρελθόν. Συνομιλεί με τους τοίχους, ενώ στιγμές απ’ τη ζωή της, μνήμες που φαίνονται μακρινές και σχεδόν ξεχασμένες, αρχίζουν να προβάλλονται σαν καρέ από ταινία.

Συναυλία αλληλεγγύης. Ας συΣΠΥΡΟθούμε.
2023-06-12 21:00 - 23:00 | Πολιτιστικός Σύλλογος Ατσιποπούλου
Συναυλία αλληλεγγύης για το Σπύρο.
Το νεαρό συγχωριανό μας, που έπεσε θύμα τροχαίου, με αποτέλεσμα να ακρωτηριαστεί στο πόδι. Ας συΣΠΥΡΟσουμε τις δυνάμεις μας, για καλό σκοπό!
Το συντονισμό έχει αναλάβει ο Πολιτιστικός σύλλογος Ατσιποπούλου και ακόμα και μια κοινοποίηση είναι βοήθεια για μας.

Παγκόσμια Ημέρα Εθελοντή Αιμοδότη
2023-06-14 16:00 - 21:00
Το Ρέθυμνο γιορτάζει την
ΠΑΓΚΟΣΜΙΑ ΗΜΕΡΑ ΕΘΕΛΟΝΤΗ ΑΙΜΟΔΟΤΗ – 14 ΙΟΥΝΙΟΥ 2023
με το σύνθημα
«Ζούμε επειδή Εσύ προσφέρεις!»

Ο Σύλλογος Εθελοντών Αιμοδοτών Ν. Ρεθύμνης ΔΟΤΕΣ ΖΩΗΣ, μέλος της Πανελλήνιας Ομοσπονδίας Συλλόγων Εθελοντών Αιμοδοτών Π.Ο.Σ.Ε.Α σας προσκαλεί να γιορτάσετε την Παγκόσμια Ημέρα Εθελοντή Αιμοδότη, συμμετέχοντας σε δύο παράλληλες δράσεις, αφιερωμένες στον «Εθελοντή Αιμοδότη, στο Αλκοόλ, στην Υγεία…» που θα πραγματοποιηθούν στον φιλόξενο χώρο του Κέντρου “Θεομήτωρ” της Ιεράς Μητρόπολης Ρεθύμνης & Αυλοποτάμου. Πιο συγκεκριμένα οι δράσεις που έχουν προγραμματιστεί είναι:

στις 4μμ – 8μμ

Εθελοντική Αιμοδοσία σε συνεργασία με το Τμήμα Αιμοδοσίας του Γενικού Νοσοκομείου Ρεθύμνης

στις 6.15μμ

Ενημερωτική Εκδήλωση αφιερωμένη στον «Εθελοντή Αιμοδότη, στο Αλκοόλ, στην Υγεία…»

ΠΡΟΓΡΑΜΜΑ ΕΚΔΗΛΩΣΗΣ

6.15μμ Προσέλευση
6.30μμ Χαιρετισμοί

6.40μμ Ομιλίες – Παρουσιάσεις με θέμα:

Η αξία της εθελοντικής αιμοδοσίας

Βαλεντίνα Πέτκοβα – Γιουλούντα, Ενδοκρινολόγος – Διαβητολόγος

«Θαλασσαιμία»,…το χθες και το σήμερα

Νίκος Τσικριτσάκης, Αντιπρόεδρος Συλλόγου Θαλασσαιμίας Ηρακλείου – Λασιθίου

Παρουσίαση Αυτόματου Εξωτερικού Απινιδωτή

Άρτεμις Νικηφόρου, ειδικευόμενη Νοσηλεύτρια Επείγοντος & Εντατικής MSC Παίδων, Εφήβων και Νέων

Η εταιρία Νόσου Alzheimer και συναφών διαταραχών «Συμπαράσταση»

Σιβαρόπουλος Νεκτάριος, Πρόεδρος της Εταιρίας «ΣΥΜΠΑΡΑΣΤΑΣΗ»

Αλκοόλ

Μιχάλης Μπουρνέλης, Κοινωνικός Λειτουργός

Τροχαία ατυχήματα

Ανδρέας Γύπαρης, Πρόεδρος της Ένωσης Αστυνομικών Ν. Ρεθύμνου
Στα πλαίσια των δράσεων θα διανέμεται δωρεάν Τεστ Αλκοόλ μιας χρήσης από την Ένωση Αστυνομικών Ν. Ρεθύμνης κι από τον ΣΥ.Φ.Α.Κ. (Ρεθύμνης)

Είσοδος δωρεάν

Την εκδήλωση διοργανώνει ο Σύλλογος Εθελοντών Αιμοδοτών Ν. Ρεθύμνης σε συνεργασία με την Iερά Μητρόπολη Ρεθύμνης & Αυλοποτάμου, την Περιφέρεια Κρήτης – Περιφερειακή Ενότητα Ρεθύμνης, τον Δήμος Ρεθύμνης και με την υποστήριξη του Γενικού Νοσοκομείου Ρεθύμνου, του Ιερατικού Συνδέσμου Ι. Μ. Ρεθύμνης & Αυλοποτάμου, της Ένωσης Αστυνομικών Ν. Ρεθύμνου, τον ΣΥ.Φ.Α.Κ. (Συνεταιρισμός Φαρμακοποιών Αιγαίου και Κρήτης), την Εταιρία Νόσου Alzheimer και συναφών διαταραχών «Συμπαράσταση» και τον Σκακιστικό Όμιλο Ρεθύμνου Σκ.Ο.Ρ.

Σύλλογος Εθελοντών Αιμοδοτών Ν. Ρεθύμνης ΔΟΤΕΣ ΖΩΗΣ,
Μέλος της Πανελλήνιας Ομοσπονδίας Συλλόγων Εθελοντών Αιμοδοτών

Μετά τιμής!
Για το Διοικητικό Συμβούλιο
Ο Πρόεδρος του Δ.Σ. Η Γραμματέας
Κουλεντάκης Νικόλαος Δέσποινα Μαυράκη

ΠΑΓΚΟΣΜΙΑ ΗΜΕΡΑ ΕΘΕΛΟΝΤΗ ΑΙΜΟΔΟΤΗ
14 ΙΟΥΝΙΟΥ 2023
Σύλλογος Εθελοντών Αιμοδοτών Ν. Ρεθύμνης «ΔΟΤΕΣ ΖΩΗΣ»
«Ζούμε επειδή Εσύ προσφέρεις!»
Πρόγραμμα Εκδήλωσης
αφιερωμένη στον Εθελοντή Αιμοδότη, στο Αλκοόλ, στην Υγεία…
6.15μμ Προσέλευση
6.30μμ Χαιρετισμοί
6.40μμ Ομιλίες – Παρουσιάσεις :

Η αξία της εθελοντικής αιμοδοσίας

Βαλεντίνα Πέτκοβα – Γιουλούντα, Ενδοκρινολόγος – Διαβητολόγος

«Θαλασσαιμία», … το χθες και το σήμερα

Νίκος Τσικριτσάκης, Αντιπρόεδρος Συλλόγου Θαλασσαιμίας Ηρακλείου – Λασιθίου

Παρουσίαση Αυτόματου Εξωτερικού Απινιδωτή

Άρτεμις Νικηφόρου, ειδικευόμενη Νοσηλεύτρια Επείγοντος & Εντατικής MSC Παίδων, Εφήβων και Νέων

Η εταιρία Νόσου Alzheimer και συναφών διαταραχών «Συμπαράσταση»

Σιβαρόπουλος Νεκτάριος, Πρόεδρος της Εταιρίας «ΣΥΜΠΑΡΑΣΤΑΣΗ»

Αλκοόλ

Μιχάλης Μπουρνέλης, Κοινωνικός Λειτουργός

Τροχαία ατυχήματα

Ανδρέας Γύπαρης, Πρόεδρος της Ένωσης Αστυνομικών Ν. Ρεθύμνου

Συνδιοργάνωση

§ Iερά Μητρόπολη Ρεθύμνης & Αυλοποτάμου
§ Περιφέρεια Κρήτης – Περιφερειακή Ενότητα Ρεθύμνης
§ Δήμος Ρεθύμνης

Υποστηρίζουν

§ Γενικό Νοσοκομείο Ρεθύμνου
§ Ιερατικός Σύνδεσμος Ι. Μ. Ρεθύμνης & Αυλοποτάμου
§ Ένωση Αστυνομικών Ν. Ρεθύμνου
§ ΣΥ.Φ.Α.Κ. Συνεταιρισμός Φαρμακοποιών Αιγαίου και Κρήτης
§ Νόσου Alzheimer και συναφών διαταραχών «Συμπαράσταση»

§ Σκακιστικός Όμιλος Ρεθύμνου Σκ.Ο.Ρ

3Η Θερινή Συναυλία του Δημοτικού Ωδείου Ρεθύμνου
2023-06-14 19:30 - 2023-06-15 21:00 | Δημοτικός Κήπος, Ρέθυμνο
3Η Θερινή Συναυλία του Δημοτικού Ωδείου Ρεθύμνου
Το Δημοτικό Ωδείο Ρεθύμνης παράλληλα με την εκπαιδευτική προσφορά του, έχει σημαντική παρουσία στην καλλιτεχνική ζωή της πόλης μας, μέσα από ποικίλες εκδηλώσεις και δράσεις.
Οι συναυλίες θα πραγματοποιηθούν την Τετάρτη 14 και Πέμπτη 15 Ιουνίου στο Δημοτικό Κήπο με ώρα έναρξης 19:45 και θα συμμετέχουν μαθητές/σπουδαστές και διδάσκοντες του Δ.Ω.Ρ. με ελεύθερη είσοδο για το κοινό.

Ματούλα Ζαμάνη live
2023-06-14 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
ΣΥΝΑΥΛΙΑ ΜΑΤΟΥΛΑΣ ΖΑΜΑΝΗ – ΛΟΦΟΣ – FORTEZZA
Τετάρτη 14 Ιουνίου ώρα 21:00
(οι πόρτες ανοίγουν στις 19:30)

Η Ματούλα Ζαμάνη και οι φίλοι της ίπτανται αλλοπαρμένως στο Ρέθυμνο, για να γράψουμε όλοι μαζί καινούριες μουσικές ιστορίες, για να μοιραστούμε χαμόγελα και αναστεναγμούς.
Θα ακουστούν τραγούδια για : εραστές του ωραίου, δροσερούς αγρότες, τρυφερούς μελισσοκόμους, περιπατητές σε ολόφωτα λιβάδια, ονειροπόλους κολυμβητές και πιθανά ακροβάτες ανάμεσα στην πραγματικότητα και τη δημιουργία ενός πιο μαγικού και ελεύθερου κόσμου. Αγκαλιά ανοιχτή, τσαχπινιά, ερωτική διάθεση και τα μυαλά στα κάγκελα Ματούλα.
Επειδή η αισθητική είναι η ηθική του μέλλοντος (Βασίλης Ραφαηλίδης). Μαζί: Κυριάκος Ταπάκης, Ανδρέας Ανδρέου – λαούτο, ούτι Γιάννης Κονταράτος – βιολί, microkorg Σωτήρης Μαυρονάσιος – pads, loops, τύμπανα Διονύσης Μακρής – μπάσο Δημήτρης Δημητριάδης – Sound engineer Βασίλης Φαλάρας – Monitoring Γιώργος Κλαδούρης – Φωτισμοί
Γενική είσοδος 15 ευρώ
Σημεία προπώλησης: Κιόσκι πλ. 4 Μαρτύρων και www.ticketservices.gr

Φιλανθρωπική βραδιά με το Στάθη Μονιάκη στο Σωματά
2023-06-14 21:00 - 23:30 | Σωματάς
Μια φιλανθρωπική βραδιά με ξεκαρδιστικά ανέκδοτα και εύθυμες ιστορίες με τον Στάθη Μονιάκη στον Σωματά.
Έναρξη: 21:00. Δωρεάν είσοδος.
Διαθέσιμο το βιβλίο του «365 Ανέκδοτα» Ένα για κάθε μέρα.
Τα έσοδα του βιβλίου και της βραδιάς θα διατεθούν στο Κοινωνικό Παντοπωλείο Ρεθύμνου. Διοργάνωση: Πολιτιστικός σύλλογος Σωματά.

Έκθεση 'Η Επανάσταση στην Κρήτη χορεύεται'
2023-06-15 10:00 - 2023-09-15 20:00 | Θόλος Ιμπραήμ Χαν
Ημερ/νίες
15/06/2023 – 15/09/2023 ώρα 10:00-20:00

Τοποθεσία
Θόλος Ιμπραήμ Χαν, Ρέθυμνο

'Ο μικρός πρίγκιπας' ερμηνεύεται χορευτικά από τους χορευτές μικρούς και μεγάλους της ΧΟΡΟΚΙΝΗΣΗΣ
2023-06-16 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
“Ο μικρός πρίγκιπας” το γνωστό παραμύθι του συγγραφέα Αντουάν ντε Σεντ Εξιπερι ερμηνεύεται χορευτικά από τους χορευτές μικρούς και μεγάλους της ΧΟΡΟΚΙΝΗΣΗΣ της Βάσιας Σακελλαρίου. Ένα ταξίδι από το παραμύθι στον πραγματικό κόσμο γεμάτο εμπειρίες και συναισθήματα που στο τέλος καταλήγει στο μεγαλύτερο συναίσθημα του ανθρώπου, την Αγάπη.
Σας περιμένουμε όλους να σας ταξιδέψουμε!!!

Παρασκευή 16 Ιουνίου 2023
Θέατρο «Ερωφίλη»
Ώρα 21:00

Sequel Party
2023-06-17 17:00 - 23:30 | Παλαιοντολογικό Μουσείο Ρεθύμνου
MINION & OMERTÀ collective serving you vibes on this magnificent location.
Music • sunset • drinks
• Palaio Tzami / Dimokratias 18
• Entry 12€ / Entry before 7:30pm 9€

Η Κρατική Ορχήστρα Αθηνών επιστρέφει στην Κρήτη
2023-06-17 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Η Κρατική Ορχήστρα Αθηνών επιστρέφει στην Κρήτη συμμετέχοντας για δεύτερη συνεχή χρονιά στο Φεστιβάλ Κρήτης που διοργανώνει η Περιφέρεια Κρήτης. Φέτος και στο πλαίσιο του Έτους «Μαρία Κάλλας», με αφορμή τα 100 χρόνια από την γέννηση της παγκόσμιας Ελληνίδας «δίπλα δίπλα» με τους νεαρούς της συναδέλφους από τη Συμφωνική Ορχήστρα Νέων Κρήτης Δήμου Ηρακλείου και παρουσιάζει ένα γκαλά όπερας υπό τη διεύθυνση του Μίλτου Λογιάδη. Άριες και ντουέτα από μερικές από τις διασημότερες όπερες του παγκόσμιου ρεπερτορίου (Τραβιάτα, Τόσκα, Ριγκολέτο κ.ά) θα ερμηνεύσουν η υψίφωνος Βασιλική Καραγιάννη και ο τενόρος Δημήτρης Πακσόγλου.

ΣΑΒΒΑΤΟ 17 ΙΟΥΝΙΟΥ 2023
ΚΑΣΤΡΟ FORTEZZA – ΡΕΘΥΜΝΟ
ΩΡΑ ΕΝΑΡΞΗΣ 21:00

Θεατρική παράσταση: "Το Μέρισμα Του Τζο"
2023-06-18 21:30 - 23:30 | The Garage, Δημοκρατίας 53, Ρέθυμνο
Το The Garage, με μεγάλη χαρά,
φιλοξενεί την Κυριακή 18 Ιουνίου στις 21.30,
για την τελευταία παράσταση της σαιζόν,
την Ομάδα ΝΟΗΜΑ με το εξαιρετικά ενδιαφέρον και επίκαιρο έργο,
Το Μέρισμα Του Τζο του Γιάννη Ζωγραφάκη.

Στο εγγύς μέλλον για χάρη της ασφάλειας του λαού και του κράτους, συλλαμβάνονται κάποιοι πολίτες οι οποίοι έχουν στην κατοχή τους το απαγορευμένο βιβλίο Krieg του Γερμανού συγγραφέα Λούντβιχ Ρένν. Αν και έχει γραφεί περίπου 130 χρόνια νωρίτερα, σε ένα άλλο καθεστώς δηλαδή το 1920, το σύστημα του μέλλοντος το έχει απαγορεύσει γιατί το βιβλίο κατακρίνει τους θεσμούς, αλλά και το όποιο αφήγημα έχει η εξουσία για να ελέγξει τους πολίτες. Το σύστημα δίνει σε όλους τους κατηγορούμενους το όνομα Τζο πριν την δίκη, ταυτίζοντας τους με έναν αμφιλεγόμενο ήρωα ο οποίος, αν και κανείς δεν τον έχει γνωρίσει, θεωρείται ως ο απόλυτος κίνδυνος για το σύστημα εφόσον ήταν ο τελευταίος τρομοκράτης που υπήρξε ποτέ. Η δίκη γίνεται με πλήρες σώμα δικαστηρίου αλλά η διαφορά είναι ότι την απόφαση την παίρνει ένας αλγόριθμος στον οποίο οι άνθρωποι έχουν πλέον μεταθέσει όλες τις ευθύνες τους.

Συγγραφή – Σκηνοθεσία: Γιάννης Ζωγραφάκης
Ερμηνεύουν:Νίκος Ανδριγιαννάκης
Μικαέλα Κεφαλογιάννη
Ιάσωνας Χριστοδούλου
Χαρά Ζωγραφάκη

Το Μέρισμα Του Τζο του Γιάννη Ζωγραφάκη
Κυριακή 18 Ιουνίου στις 21.30
Κρατήσεις: 6932492752

Τιμήεισιτηρίου 12 ευρώ, 10 μειωμένο

Παιδική παράσταση "Γκριμ και Γκριμ"
2023-06-20 20:30 - 22:30 | Θέατρο Ερωφίλη, Λόφος Φορτέτζα, Ρέθυμνο
Παιδική Παράσταση από την Θεατρική Ομάδα Τόπι
“Γκριμ και Γκριμ” τα παραμύθια των παραμυθιών !!
Τρίτη 20 Ιουνίου Ρέθυμνο Θέατρο Ερωφίλη Φορτετζα

Η αγαπημένη θεατρική ομάδα ΤΟΠΙ μετά τις επιτυχίες «Ο τρομερός εχθρός και ο αλυσοδεμένος ελέφαντας» του Χ. Μπουκάι και «Παραμύθια για να σπάτε κέφι» του Τζιάνι Ροντάρι, παραστάσεις που παρακολούθησαν χιλιάδες θεατές σε ολόκληρη την Ελλάδα, με την σκηνοθετική υπογραφή του Δημήτρη Πλειώνη, εμπνέεται από τα παραμύθια των αδελφών Γκριμ και δημιουργεί ένα ολοκαίνουργιο έργο γεμάτο συναισθήματα και μηνύματα για τα σημερινά παιδιά.
Διασκευή / Σκηνοθεσία : Δημήτρης Πλειώνης
Κίνηση: Αγνή Παπαδέλη Ρωσσέτου
Σκηνογράφος / ενδυματολόγος : Στέλλα Μαγκανά
Πρωτότυπη μουσική: Νάσσος Σωπύλης
Κατασκευή σκηνικού: Σπύρος Παναγιωτόπουλος
Βοηθός Σκηνοθέτη Μαρία Σαρέλη
Φωτογραφίες Μαρίτα Αμοργιανού
Πρωταγωνιστούν:
Νάντια Καβουλάκου , Στέλλα Μαγκανά , Μάνος Στεφανάκης , Δημήτρης Πλειώνης
Διάρκεια παράστασης 80 λεπτά
Ωρα Εναρξης : 20:45 – οι πόρτες ανοίγουν στις 20:00
Προπώληση 10 ευρώ / Γενική Είσοδος 12 ευρώ
Διαδικτυακά προπώληση www.ticketservices.gr
Σημεία Προπώλησης Ρέθυμνο : Βιβλ. Κλαψινάκης – Κιόσκι Δήμου Πλ. 4 Μαρτύρων

Η μουσική παράσταση 'Αλάργα ξένε μ' το χορό' στο Ρέθυμνο
2023-06-20 20:30 - 23:30 | Πλατεία Μικρασιατών, Ρέθυμνο
Ο Δήμος Ρεθύμνου σε συνεργασία με το εργαστήρι Θεάτρου-Κινηματογράφου-Μουσικής του τμήματος Φιλολογίας του Πανεπιστημίου Κρήτης, σας προσκαλούν στην μουσικοχορευτική παράσταση ‘Αλάργα ξένε μ’ το χορό’ με τους ωφελούμενους συμμετέχοντες του προγράμματος “Η τέχνη του ρυθμού στην εκπαίδευση” αξιώνοντας την μουσική πράξη ως κοινωνικό αγαθό για την ευημερία, την πρόοδο και την κοινωνική συνοχή.

Συμπράττουν με τους εκλεκτούς σολίστες Βασίλη Μπαλογιάννη στο κλαρίνο, Παναγιώτη Σάκκουλα στο στεριανό λαούτο, Μάλαμα Πατρέλη και Δήμο Παπατζαλάκη στο τραγούδι και παρουσιάζουν τραγούδια και χορούς από την Θράκη, την Μακεδονία, την Ήπειρο, την Στερεά Ελλάδα και τα νησιά του Αιγαίου με κοινό θέμα την αναγκαστική φυγή και τον ξενιτεμό.

Η εκδήλωση θα γίνει στην πλατεία Μικρασιατών Ρεθύμνου, την Τρίτη 20 Ιουνίου στις 20:30.
Αφιερώνεται στις χαμένες ψυχές και σε όσες αναζητούμε ακόμα από το ναυάγιο της Πύλου.

Η είσοδος είναι ελεύθερη για το κοινό.

Active Member live
2023-06-20 21:30 - 23:30 | Θέατρο Μυθωδία, Γεράνι
ACTIVE MEMBER
“ANTIΣΤΡΟΦΗ” TOUR 2023
Θέατρο Μυθωδία
Γεράνι Ρεθύμνου
Τρίτη 20 Ιουνίου 2023

Το θρυλικό low bap γκρουπ συμπληρώνει φέτος 31 χρόνια δράσης και το γιορτάζει με μια περιοδεία σε Ελλάδα κι εξωτερικό.

Μια “Αντιστροφή” λοιπόν όπως λένε οι ίδιοι προς τα όμορφα που δεν κατάφεραν να χαρούν, ενώ εκείνα υπήρχαν γύρω τους όλα αυτά τα
χρόνια. Ο ιδρυτής των Active Member Μιχάλης Μυτακίδης (B.D. Foxmoor) είναι σίγουρα ο πιο ενεργός καλλιτέχνης στο παγκόσμιο hip hop.
Mέχρι τώρα έχει 122 δισκογραφικές δουλειές, χιλιάδες συναυλίες στο ενεργητικό του, βιβλία, ντοκιμαντέρ, μουσική για ταινίες και για θέατρο. Με το βάθεμα του στην τέχνη του έχει κερδίσει ήδη τον τίτλο του μεγαλύτερου ποιητή των καιρών μας. Το τίμημα όμως ήταν μεγάλο γιατί όντας μόνιμα απορροφημένος από τα σκαρώματα του δεν κατάφερε να χαρεί όσα ο ίδιος έφτιαξε. Εδώ είναι που ο γιος του Ramon και μέλος του γκρουπ πια έρχεται να του θυμίσει.
Επίσης η επιθυμία, η νοιάξη και η στήριξη του κόσμου έπαιξαν μεγάλο ρόλο στην απόφαση αυτή για μια περιοδεία αναδρομή, αφήγηση της ουσίας του low bap και “αντιστροφή” όπως οι ίδιοι την βάπτισαν. Είναι η κατάλληλη στιγμή για κάτι τέτοιο. Τώρα που παράλληλα γυρίζονται ένα βιογραφικό ντοκιμαντέρ για τη ζωή του B.D. Foxmoor κι εκδίδονται δύο βιβλία (ένα με τους στίχους του από το 2006 και μετά, 700 σελίδων και η βιογραφία του από γνωστό εκδοτικό οίκο). Μαζί τους στην περιοδεία αυτή θα είναι ο Jamoan με τις κιθάρες, τη φωνή του κι όχι μόνο και μια παρουσία ακόμα έκπληξη.
Στον ήχο θα είναι ο Σάκης Πυριόχος κι ο Μιχάλης Σκαράκης.

INFO:
ACTIVE MEMBER
“ΑΝΤΙΣΤΡΟΦΉ ” TOUR 2023.
Τρίτη 20.06.2023
Θέατρο Μυθωδία
Γεράνι Ρεθύμνου

Ώρα έναρξης:21:30
Γενική Είσοδος:15€
Early Bird : 13€

Latin party
2023-06-20 22:00 - 23:30 | Nuvel, Νεάρχου 47, Ρέθυμνο
LATIN PARTY | TUESDAY 20/06
Η σχολή χορού Ahinama D.C. Rethymno σας προσκαλεί όλους και όλες στο πάρτυ μας αυτήν την Τρίτη 20/06 για χορό μέχρι τελικής πτώσης!

Φυσικά στο Nuvel Lounge Cafe (Νεαρχού 47, παλιά πόλη)
Doors open: 22:00
Let’s burn the dance floor!

Γιορτή σχολών χορού
2023-06-21 19:00 - 23:30 | Πλατεία Μικρασιατών, Ρέθυμνο
• 50 χρόνια Όμιλος Βρακοφόρων Κρήτης •
Τετάρτη 21 Ιουνίου, Πλατεία Μικρασιατών
19:00
Σας περιμένουμε όλους!

Θεατρομουσικοχορευτική παράσταση «Μεγαλώνοντας στην Κρήτη»
2023-06-21 20:00 - 2023-06-22 22:30 | Θέατρο Ερωφίλη, Λόφος Φορτέτζα, Ρέθυμνο
Θέατρο «Ερωφίλη» Φορτέτζα – «Μεγαλώνοντας στην Κρήτη»
Λαογραφικός Όμιλος ΧΟΡΟΚΡΗΤΕΣ
Θεατρομουσικοχορευτική Παράσταση
Τετάρτη 21 και Πέμπτη 22 Ιουνίου 2023
Ώρα έναρξης 20:00

Ο Λαογραφικός Όμιλος Χοροκρήτες σας καλεί να παρακολουθήσετε τους μικρούς και μεγάλους μαθητές του να δίνουν τον καλύτερο τους εαυτό για να γίνουν οι ίδιοι άξιοι συνεχιστές της κρητικής παράδοσης.
Θα παρουσιάσουν θεατρικά δρώμενα παρμένα από την μικρή μας καθημερινότητα, καθώς και Παραδοσιακούς χορούς και τραγούδια της Κρήτης μας που δούλευαν όλη τη χρονιά. Στο διήμερο αυτό ο θεατής με ευκολία θα διακρίνει ότι όταν οι ομάδες βαδίζουν στα χνάρια της παράδοσης μας με σεβασμό, ταπεινότητα αλλά και συνάμα εμπιστοσύνη στις δυνάμεις του ατόμου σαν μέλος της ομάδας, η κοινωνία μας θα διατηρήσει το ανθρώπινο της πρόσωπο σε πείσμα των καιρών.

Έκθεση φωτογραφίας «Της Σαμαριάς το Πέρασμα – Το φυσικό και ανθρωπογενές κεφάλαιο του Εθνικού Δρυμού»
2023-06-22 10:00 - 2023-07-04 21:00 | Σπίτι του πολιτισμού
Ημερ/νίες
22/06/2023 – 14/07/2023 ώρα 10:00-14:00 & 18:00-21:00

Τοποθεσία
Σπίτι του Πολιτισμού, Οδός Βερνάδου (δίπλα από το Ωδείο), Ρέθυμνο

Είσοδος
Ελεύθερη Είσοδος

Στην παλιά πόλη Ρεθύμνης θα παρουσιάζεται από τις 22 Ιουνίου ως τις 14 Ιουλίου η έκθεση φωτογραφίας «Της Σαμαριάς το Πέρασμα – Το φυσικό και ανθρωπογενές κεφάλαιο του Εθνικού Δρυμού», η οποία περιλαμβάνει σπάνιες εικόνες της περιοχής από την ίδρυση του Εθνικού Δρυμού Σαμαριάς έως σήμερα.
Η έκθεση διοργανώθηκε από τη Μονάδα Διαχείρισης Εθνικού Πάρκου Σαμαριάς και Προστατευόμενων Περιοχών Δυτικής Κρήτης του Οργανισμού Φυσικού Περιβάλλοντος και Κλιματικής Αλλαγής (ΟΦΥΠΕΚΑ), με αφορμή την επέτειο των 60 χρόνων ίδρυσης του Εθνικού Δρυμού και παρουσιάστηκε ήδη με επιτυχία στο Ξυλόσκαλο Ομαλού, στα Χανιά και στο Ηράκλειο.
Η έκθεση φωτογραφίας επιχειρεί να αναδείξει τη σπουδαιότητα και να τονίσει την ανάγκη προστασίας ενός τόπου με μοναδική φυσική, ιστορική και πολιτισμική αξία. Ο προστατευόμενος αίγαγρος, οι κορυφές των Λευκών Ορέων, η μοναδική βιοποικιλότητα, η ζωή στο φαράγγι, η Αγία Ρουμέλη ως τελικός προορισμός, αποτελούν «σταθμούς» αυτού του φωτογραφικού ταξιδιού.
Οι φωτογραφίες προέρχονται από το αρχείο της Μονάδας Διαχείρισης Εθνικού Πάρκου Σαμαριάς και Προστατευόμενων Περιοχών Δυτικής Κρήτης του ΟΦΥΠΕΚΑ, από το αρχείο Αντώνη Πλυμάκη, από τον Ορειβατικό Σύλλογο Χανίων, καθώς και από πολλούς φωτογράφους ή συλλέκτες που ανταποκρίθηκαν σε σχετικό κάλεσμα του ΟΦΥΠΕΚΑ.
Στο Ρέθυμνο, η έκθεση τελεί υπό την αιγίδα του Δήμου Ρεθύμνης και φιλοξενείται στο Σπίτι του Πολιτισμού, στην παλιά πόλη (δίπλα στο Ωδείο), με είσοδο ελεύθερη για το κοινό, καθημερινά 10:00-14:00 & 18:00-21:00.
ΟΦΥΠΕΚΑ
Ο Οργανισμός Φυσικού Περιβάλλοντος και Κλιματικής Αλλαγής (Ο.ΦΥ.ΠΕ.Κ.Α.) είναι Νομικό Πρόσωπο Ιδιωτικού Δικαίου και σκοπός του είναι η εφαρμογή της πολιτικής που χαράσσει το υπουργείο Περιβάλλοντος και Ενέργειας, με αιχμή τις βιώσιμες πρακτικές, για τη διαχείριση των προστατευόμενων περιοχών στην Ελλάδα, τη διατήρηση της βιοποικιλότητας, την προώθηση και υλοποίηση δράσεων αειφόρου ανάπτυξης και την αντιμετώπιση της κλιματικής αλλαγής.
Εποπτεύεται από το υπουργείο Περιβάλλοντος και Ενέργειας, έχει διοικητική και οικονομική αυτοτέλεια και λειτουργεί προς όφελος του δημοσίου συμφέροντος κατά τους κανόνες της ιδιωτικής οικονομίας.

Ομοιόστασις | Homeostasis: Maelee Lee
2023-06-23 19:30 - 2023-08-08 22:00 | Φορτέτζα
Ομοιόστασις | Homeostasis: Maelee Lee
Επιμέλεια: Θάλεια Βραχοπούλου
Αίθουσα Πυροβολικού, Φορτέτσα – Ρέθυμνο
Εγκαίνια: Παρασκευή, 23 Ιουνίου 2023, 19:30

Το Μουσείο Σύγχρονης Τέχνης Κρήτης με χαρά παρουσιάζει την έκθεση Maelee Lee: Homeostasis, σε επιμέλεια της Dr. Θάλειας Βραχοπούλου. Η έκθεση εγκαινιάζεται στις 23 Ιουνίου, με ώρα έναρξης στις 7:30 μ.μ., στο Κτήριο Πυροβολικού, στη Φορτέτσα Ρεθύμνου.

Ο όρος «ομοιόσταση» περιγράφει την ενδόμυχη λειτουργία μίας μορφής ζωής (life form), μέσω της οποίας, ο ζωντανός οργανισμός συντηρεί τις εσωτερικές του συνθήκες, σταθερές και όμοιες, ανεξάρτητα από όλες τις εξωτερικές μεταβολές. Η ομαλή διατήρηση της θερμοκρασίας του σώματος, η συγκέντρωση της γλυκόζης στο αίμα, όπως και η ρύθμιση της οξύτητάς (pH) του, αποτελούν πολύτιμα εργαλεία, δικλείδες ασφαλείας και βιολογικούς θερμοστάτες, μέσω των οποίων, προστατεύεται η εύθραυστη υγεία ενός ζωντανού όντος. Παρομοίως, η φιλοσοφική ιδέα ότι ο πλανήτης μας συνιστά έναν ζωντανό οργανισμό, ο οποίος ενέχει ομοίως μία «ψυχή», τη γνωστή «anima mundi», υπάρχει ήδη στον Πλάτωνα, ή στον Στωικισμό, ενώ η ίδια σκέψη επανέρχεται ξανά σήμερα, διαφορετικά εκφρασμένη ως «the Gaia Hypothesis», ή «Gaia Principle».

Ο James Lovecock, στο βιβλίο του, «The Vanishing Face of Gaia: A Final Warning» την ορίζει ως εξής: «μία αντίληψη της Γης που εισήχθη τη δεκαετία του ‘80 και τη βλέπει ως ένα αυτορρυθμιζόμενο σύστημα που αποτελείται από το σύνολο των οργανισμών, τα επιφανειακά πετρώματα, τον ωκεανό και την ατμόσφαιρα, στενά συνδεδεμένα μεταξύ τους ως ένα εξελισσόμενο σύστημα. Η θεωρία αναφέρει ότι αυτό το σύστημα έχει έναν στόχο – τη ρύθμιση των επιφανειακών συνθηκών έτσι ώστε να είναι όσο το δυνατόν πιο ευνοϊκές για τη ζωή».

Έτσι, η Γη περιέχει ομοίως τη δική της ομοιοστατική λειτουργία, η οποία φροντίζει πυρετωδώς να διατηρήσει ομαλά το πολύτιμο φαινόμενο της «ζωής» έναντι των «βλαβερών» ανθρώπινων, και μη-ανθρώπινων παθογενειών. Ο κτηνώδης χωρισμός του πλανήτη σε αντιμαχόμενα κράτη-έθνη, ο επικείμενος κίνδυνος των ατομικών όπλων, ή ενός επερχόμενου πυρηνικού ολοκαυτώματος, όπως και η διαφαινόμενη άνοδος της τεχνητής νοημοσύνης εν μέσω παγκόσμιων οικονομικών, πολιτικών, τεχνολογικών και πολιτιστικών «συγκρούσεων», ή οι αδυσώπητες καταστροφές μιας ασταμάτητης κλιματικής αλλαγής συνιστούν έναν τρομερό κίνδυνο για την εξισορροπητική δραστηριότητα ολόκληρου του πλανήτη, καθώς και για τις πολλές κοινωνικές δομές, οι οποίες σιγά σιγά αποδομούνται ένεκα της ισχνής τους ανικανότητας να συγκρατήσουν τις αντικρουόμενες ορμές μίας μαινόμενης ανθρωπότητας.

Τα πολυσύνθετα έργα της Lee Mae Lee, από τη σειρά “Homeostasis”, επιλεκτικά εμποτισμένα με έναν οπτικό και υλικό «μαξιμαλισμό», παρόμοιο με τα έργα του Vik Muniz, εκφράζουν εξαιρετικά την αβάσταχτη ανησυχία για μία χαμένη «ομοιόσταση» ενός άρρωστου πλανήτη-οργανισμού: μία σύγχρονη, ακτιβιστική «Κραυγή» κατά των νοσοφόρων συνθηκών, οι οποίες καταστρέφουν τη λεπτεπίλεπτη ισορροπία της Γης, αλλά και ένα μοντέρνο, θριαμβευτικό «memento mori» σε σχέση με την ατέρμονη ρευστότητα όλων των πραγμάτων, ή όπως η Lee Mae Lee δηλώνει: «To έργο μου αφορά στο οντολογικό ζήτημα, δηλαδή στα ερωτηματικά για τη ζωή και τον θάνατο καθώς και στη δημιουργία και την εξαφάνιση των λαών και των εθνών. Ξεκινά από το ζήτημα της οργανικής σχέσης μεταξύ της ανόδου και της παρακμής διαφόρων εθνών και της αντικατάστασης των λαών, της ιστορίας του πολιτισμού που έχει επαναλάβει τον κύκλο ολόκληρου του ανθρώπινου είδους και του πεπερασμένου της ζωής».

Πρόκειται για μία μεγάλη εγκατάσταση που τοποθετείται στους δύο ορόφους του Βενετσιάνικου Πυροβολικού στη Φορτέτσα του Ρεθύμνου, η οποία αναπτύσσεται με τη συμμετοχή πρωτογενών και έντεχνων υλικών.

Η διάρκεια της έκθεσης θα είναι από τις 23 Ιουνίου έως τις 8 Αυγούστου 2023.

T.E.I. SPASTA summer
2023-06-23 22:00 - 23:30 | Τμήμα Μηχανικών Μουσικής Τεχνολογίας & Ακουστικής, Ευαγγέλου Δασκαλάκη, Περιβόλια
Το ΤΕΙ SPASTA επιστρέφει στις 23 Ιουνίου στο γνωστό πάρκινγκ για το τελευταίο τειτζόπαρτο της σεζόν
Οι τειτζίτζικες και οι τειτζιτζίκισσες σας ετοιμάζουν παρτάρα καλοκαιρινή με ποτάκια, μπυράκια, ηχοσυστηματάρα και μουσικάρες
Περισσότερες πληροφορίες σύντομα, μείνετε συντονισμένοι!!!

Εισβολέας live
2023-06-25 21:30 - 23:30 | Θέατρο Μυθωδία, Γεράνι
Ο Εισβολέας έρχεται με φόρα και την ξεσηκωτική ενέργεια που γνωρίζουμε, για εκρηκτικά live όπου όλα έχουν τη θέση τους, η μουσική, η παρέα, το κέφι, ο κοινωνικός προβληματισμός. Εκεί που η ραπ συνδυάζεται με το ρεμπέτικο, τα μπλουζ, τις μουσικές της Μεσογείου και με όσες άλλες μουσικές αγαπά. Με εύστοχες ρίμες και μερακλίδικα ρεφρέν.

Γιατί ο Λιάκος εξελίσσεται διαρκώς.

Σταθερά επίκαιρος, ποτέ εφησυχασμένος και πάντα δημιουργικός.
Άιντα Λιάκο!

ΕΙΣΒΟΛΕΑΣ Full Band
Λιάκος Παπανικολός – ρίμες, τραγούδι
Ανδριάνα Αχιτζάνοβα – τραγούδι
Βαγγέλης Καραπέτρος – βιολί, κιθάρα
Σπύρος Βρυώνης – κιθάρα
Νικόλας Κανάς – πλήκτρα
Κωνσταντίνος Σπηλιωτόπουλος – μπάσο
Σωτήρης Ντούβας – τύμπανα
Γιώργος Βερυκάκης – ηχοληψία
Artwork: Jean p.inked
Παραγωγή: Fishbowl Music Tank
Πληροφορίες: info@fishbowl.gr
Early Birds 13€
Γενική είσοδος 15€

Χοροθεατρική παράσταση με θέμα τη Μικρασιατική καταστροφή
2023-06-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Η σχολή Ελίνας Παναρετάκη σας προσκαλεί στην χοροθεατρική παράσταση με θέμα τη Μικρασιατική καταστροφή και τίτλο: “Η Σμύρνη μάνα καίγεται “.
Η αρχοντική Σμύρνη, οι διωγμένοι, μάνες που ψάχνουν τα παιδιά τους σε μία Σμύρνη που καίγεται. Ο πόνος, ο ξεριζωμός και τέλος μια νέα πατρίδα ,μέσα από τη χορευτική προσέγγιση των καθηγητών και των μαθητών της σχολής .
Δευτέρα 26 Ιουνίου 2023
Θέατρο Ερωφίλη – Κάστρο Fortezza
Ώρα 21:30
Είσοδος ελεύθερη

Χοροθεατρική παράσταση: Η Σμύρνη μάνα καίγεται
2023-06-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
100 Χρόνια από την Μικρασιατική Καταστροφή

Θεατρική παράσταση: «Αίας» του Γιάννη Ρίτσου
2023-06-27 08:00 - 17:00
ΓΙΑΝΝΗ ΡΙΤΣΟΥ
ΑΙΑΣ

Η παράσταση «Αίας» του Γιάννη Ρίτσου, καλοκαιρινή παραγωγή του ΔΗΠΕΘΕ Κρήτης, για την περίοδο 2022-23, κάνει πρεμιέρα στα Χανιά, στο Αρχαίο Θέατρο της Απτέρας στις 30 Ιουνίου, σε σκηνοθεσία Βασίλη Παπαβασιλείου και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη και σε επιλεγμένα Φεστιβάλ στην Αθήνα.
Ο Γιάννης Ρίτσος έγραψε το θεατρικό αφηγηματικό μονόλογο «Αίας», στα χρόνια της εξορίας του στη Λέρο και τη Σάμο (1967-1969).
Ο «Αίας» είναι ένας από τους 17 μονολόγους που συγκροτούν το μείζον έργο του Γ.Ρίτσου «Τέταρτη Διάσταση»(1956-1975). Οι ήρωες αυτών των μονολόγων, σχεδόν όλοι πρόσωπα των αρχαίων μύθων ή της τραγωδίας, βρίσκουν συχνά τη θέση τους στη θεατρική σκηνή.
«Το θέατρο του Ρίτσου είναι ένα θέατρο γλώσσας και ιδεών. Το ανθρώπινο πάθος, είτε τη «γυναικεία» ψυχή αφορά είτε την «ανδρική», φωτίζεται στοργικά και συνάμα ανελέητα ως έρμαιο μιας υπέρτερης διαπλοκής δυνάμεων, που φέρουν τα ωραία ονόματα Πόθος, Δόξα, Ομορφιά και συνθέτουν το δίχτυ της Μοίρας μας. Στους «μονολόγους» του Ρίτσου το πάθος δεν εκτίθεται ως άμεσο βίωμα αλλά ως αναδρομή. Όχημα αυτής της αναδρομής είναι η γλώσσα. Κάτι περισσότερο: η γλώσσα και το παιχνίδι της είναι η μόνη ταυτότητα των ηρώων του. Οι κατά συνθήκη ονομασίες Αίας, Ορέστης, Ελένη κλπ δεν σηματοδοτούν ατομικές οντότητες αλλά κόμπους του Μύθου ή, μ’ άλλα λόγια, της ακατάλυτης δύναμης του Απρόσωπου που εξυφαίνει, που πλέκει τη μικρή ζωή του καθενός μας. Τι άλλο έκανε η αρχαία τραγωδία;» τονίζει ο σκηνοθέτης.
Εξέχουσα θεατρική εμπειρία, υπήρξε η παράσταση «Ελένη» του Γιάννη Ρίτσου σε σκηνοθεσία Βασίλη Παπαβασιλείου, που παίχτηκε επί 10 χρόνια σε διαφορετικούς χώρους και γνώρισε τεράστια επιτυχία. Ο ίδιος ο Β. Παπαβασιλείου ερμήνευσε τον ομώνυμο ρόλο και για την ερμηνεία του τιμήθηκε με το βραβείο καλύτερης ανδρικής ερμηνείας «Κάρολος Κουν» από την Ένωση Ελλήνων θεατρικών και μουσικών κριτικών (2001). Το έργο παρουσιάστηκε και από το ΔΗ.ΠΕ.ΘΕ.Κρήτης τον Απρίλιο του 2010, στο Βενιζέλειο Ωδείο Χανίων.
ΣΗΜΕΙΩΜΑ ΣΚΗΝΟΘΕΤΗ
Ο Αίας έχει παραπλανηθεί. Υποκύπτει στην παραπλάνηση που οργανώνει η Αθηνά και στρέφεται ενάντια στα ζώα νομίζοντας ότι εξοντώνει ανθρώπους, τους εχθρούς του, γιατί ο Αίας είναι ήρωας ενός άλλου κόσμου, μιας εποχής που έχει παρέλθει. Είναι η εποχή που τέλος της διαμάχης σήμαινε απαραίτητα τέλος των μονομάχων. Την άλλη μέρα συνειδητοποιεί την πλάνη του. Τον πνίγει η ντροπή. Τον εκμηδενίζει η καταισχύνη. Το έργο του Σοφοκλή μας λέει ότι πέρασε πια ο καιρός που ο κόσμος χρειαζόταν την αξία του σπαθιού, δηλαδή ο κόσμος του Αίαντα, τώρα οι άνθρωποι είναι έτοιμοι να αναγνωρίσουν την αξία του νου. Είναι ο κόσμος του Οδυσσέα. Το έργο του Γιάννη Ρίτσου από τη δική του μεριά συνομιλεί με το κείμενο του μεγάλου τραγικού διασταυρώνοντας τις αρετές της γλωσσικής εικονοπλασίας με τη δύναμη

της θεατρικής συνθήκης. Ανήκει στην περίοδο της μεγάλης ωριμότητας του ποιητή όπως και τα υπόλοιπα κείμενα της “Τέταρτης Διάστασης”. Μέσα στο ζόφο της δικτατορίας ο Ρίτσος πιάνεται από τους ήρωες του αρχαίου κόσμου, υπερασπιζόμενος την ισχύ και τη μαγεία της γλώσσας μας σε έναν καιρό που το εθνικό γλωσσικό μας όργανο δεχόταν μια συστηματική επίθεση από τους θεράποντες της ανοησίας και της πατριδοκαπηλείας.

ΣΥΝΤΕΛΕΣΤΕΣ
Σκηνοθεσία: Βασίλης Παπαβασιλείου
Σκηνικά-Κοστούμια: Άγγελος Μέντης
Φωτισμοί: Αλέκος Γιάνναρος
Σύνθεση ηχοτοπίων: Jan Van Angelopoulos
Συνεργάτις Σκηνοθέτις: Νικολέτα Φιλόσογλου
Φωτογραφίες αφίσας – προβών – trailer: Πάτροκλος Σκαφίδας
Φωτογραφίες παράστασης: Γιώργος Αναστασάκης

Ερμηνεύει ο Μανώλης Μαυροματάκης
Συμμετέχει η Μάγδα Καυκούλα

Παραστάσεις:
Χανιά, 30 Ιουνίου, 1 και 2 Ιουλίου, Αρχαίο Θέατρο Απτέρας, 21:30, Γενική είσοδος 15€
Ηράκλειο, 6 και 7 Ιουλίου, Κηποθέατρο «Μ. Χατζιδάκις», 21:30
Ρέθυμνο, 8 Ιουλίου, Θέατρο «Ερωφίλη» Φορτέτζα, 21:30
Σητεία, 10 Ιουλίου, Φρούριο Καζάρμα, 21:30

Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Παλαιόχωρα, 3 Ιουλίου, Δημοτικό Σχολείο, 21:30, Γενική είσοδος 8€
Άγιος Αντώνιος, 5 Ιουλίου, Θέατρο «Αλέξης Μινωτής», 21:30, Γενική είσοδος 8€
Νωπήγεια, 11 Ιουλίου, Πέτρινο Θέατρο, 21:30, Γενική είσοδος 8€
Μαχαιροί, 12 Ιουλίου, Θέατρο Μαχαιρών, 21:30, Γενική είσοδος 8€

Παραστάσεις στην Αθήνα:
Παπάγου, 26 Ιουλίου, Κηποθέατρο Παπάγου,
Βύρωνας, 27 Ιουλίου, Θέατρο «Άννα Συνοδινού»
Ηλεκτρονική προπώληση για τις παραστάσεις στην Κρήτη: https://www.viva.gr/tickets/theater/aias-tou-gianni-ritsou/ και στο ταμείο του θεάτρου 1,5 ώρα πριν από κάθε παράσταση
Χορηγός επικοινωνίας: ΗΧΟΣ FM 94.2
Μείνετε συντονισμένοι για δωρεάν προσκλήσεις!

Η Μάσα και ο Αρκούδος έρχονται με φόρα στο Ρέθυμνο
2023-06-27 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Η Μάσα και ο Αρκούδος έρχονται με φόρα στο Ρέθυμνο!
Από την Παιδική Σκηνή Θεσσαλονίκης

Η νέα περιπέτεια «Η Μάσα και ο Αρκούδος – Έναν καιρό και μια φορά…» της Σοφίας Δημοπούλου και του Πασχάλη Αραμπατζή (βασισμένη στο γνωστό λαϊκό Ρώσικο παραμύθι) έρχεται στο Ρέθυμνο, την Τρίτη 27 Ιουνίου για μια μόνο παράσταση στις 21:00, στο Θέατρο Ερωφίλη – Φορτέτζα, με μία διαδραστική παράσταση γεμάτη μουσική, χορό και άφθονο γέλιο.
Εσείς τί θα κάνατε αν μια μέρα χανόσασταν σ’ ένα δάσος; Αν σας έβρισκε και σας κρατούσε κοντά του ένας τεράστιος αρκούδος; Αν κινδυνεύατε από δύο κατεργάρηδες λύκους και παρέα σας γινόταν ένα λαγός και ένα πουλί;
Μια απολαυστική ιστορία για την αγάπη, την φιλία, την συγχώρεση, την ηθική, την ενσυναίσθηση και την αλληλεγγύη, που θα αγαπηθεί από τους μικρούς αλλά και από τους μεγάλους μας φίλους.
Ελάτε να γνωρίσετε από κοντά τους αγαπημένους σας ήρωες! Η Μάσα και ο Αρκούδος υπόσχονται να σας χαρίσουν αξέχαστες στιγμές μέσα από τη νέα τους περιπέτεια!

Συντελεστές:
Κείμενο: Σοφία Δημοπούλου, Πασχάλης Αραμπατζής
Σκηνοθεσία: Πασχάλης Αραμπατζής
Μουσική: Αίσωνας
Στίχοι: Αίσωνας, Σοφία Δημοπούλου, Πασχάλης Αραμπατζής
Χορογραφίες: Δημήτρης Μέξης
Κοστούμια – Μάσκες: Κατερίνα Καραογλάνη, Anna Wassiak
Σκηνικά: Κατερίνα Κουκότα
Φωτισμοί: Γιάννης Μουρτεζάς
Παραγωγή: Παιδική Σκηνή Θεσσαλονίκης
Παίζουν οι ηθοποιοί:
Δήμητρα Θεοδουλίδου
Τάσος Ταλιανίδης
Ευθύμης Ιωαννίδης
Κατερίνα Γανδά
Ελένη Βουγιατζή
Παράσταση:
Θέατρο Ερωφίλη – Φορτέτζα

Τρίτη 27 Ιουνίου στις 21:00
Σημεία Προπώλησης με μειωμένη τιμή:
– Κιόσκι Δήμου Ρεθύμνου (Πλατεία 4 Μαρτύρων)
Εισιτήρια: 10€ προπώληση, 12€ στο ταμείο & στο viva.gr
Διάρκεια: 80΄ με διάλειμμα
